stanford-oval/wikipedia huggingface dataset:
Erik Karlsson (jääkiekkoilija, 1994)
Muuta

Karlssonin pikkuveli Anton pelasi kaudella 2020–2021 hyökkääjänä Allsvenskan-joukkue AIK IF:ssä. Hänellä on Arizona Coyotesin NHL-varaus vuodelta 2014. Veljesten isä Martin Karlsson on juniorivalmentaja.
Capsule Communicator

Capsule Communicator (CAPCOM) on avaruusalusten lennonjohdossa henkilö, jonka tehtävänä on puhua astronauttien kanssa. Esimerkiksi Apollo 11-lennolla oli 4 CAPCOMia. Kyseinen lyhenne luotiin miehitettyjen avaruuslentojen alkuaikoina, jolloin alukset olivat kapseleita. Nykyään tehtävänimikkeenä käytetään titteliä Spacecraft Communicator. Nykyisin usein tehtävää hoitaa lennonjohdossa astronautin koulutuksen saanut henkilö.
CaptainSparklez

Jordan Maron vuonna 2018.
CaptainSparklez (oik. Jordan Maron, 10. helmikuuta 1992 Los Angeles) on yhdysvaltalainen videopelejä pelaava ja englannin kielellä niitä kommentoiva tubettaja.
Jordan on erikoistunut Minecraftin, muiden sandbox- ja toimintapelien pelaamiseen, joskin nykyäänmilloin? hänen pelirepertuaarinsa on laajentunut. Hänen kanavansa on tunnettu ympäri maailman, ja hänellä oli elokuussa 2019 yli kymmenen miljoonaa tilaajaa. [lähde? ] Nykyään Maron tekee Reddit-videoita, joissa hän kommentoi julkaisuja.
Capsa

Capsa voi viitata seuraaviin:
Capsa, antiikin aikainen kaupunki Numidiassa
Capsan kulttuuri, kaupungin mukaan nimetty kivikautinen kulttuuri
Kampsa eli Kapsa (lat. Capsa), antiikin aikainen kaupunki Krusiksessa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Capsa”, voi hakea sivunnimihaulla, laajalla sivunnimihaulla tai tekstihaulla.
NForce2

nForce2-piirisarja on Nvidian kehittämä emolevypiirisarja. Markkinoille se tuotiin nForcen jälkeen vuonna 2002. NForce2-piirisarja tukee AMD:n Socket A -liitäntäkantaisia prosessoreja ja DDR-muisteja. Piirisarjasta on myös tehty variaatioita, joihin on integroitu GeForce 4Mx -grafiikkasuoritin.
Ominaisuuksia

NForce2-emolevyissä on kaksi vaihtoehtoista eteläsiltapiiriä, MCP ja MCP-T. Aluksi ne tukivat vain ääni- ja verkkoliitäntöjä. Myöhemmin ethernet-liitännän nopeus nousi 100 megabittiin sekunnissa. Myös ääniominaisuudet nousivat: emolevyissä oli laitteistokiihdätetty 3D-ääni, ja ulos sai peräti 5.1-kanavaista Dolby Digital -ääntä.
NForce2-emolevyissä oli aikalaisiinsa verrattuna kehittyneet muistiominaisuudet. Siinä oli kaksi 64-bittistä muistiväylää yhden sijasta, mikä  kaksinkertaisti teoreettisen muistisuorituskyvyn. NForce2-emolevyt olivat myös hyviä ylikellottumaan.[lähde? ] Niissä PCI- ja AGP-väylät pystyivät toimimaan asynkronisesti suoritinväylään nähden, jolloin niiden nopeus ei noussut liian suureksi suorittimen väylätaajuutta nostettaessa.
NForce

nForce on tietokoneen Nvidian valmistama piirisarja emolevyille. Vuonna 2001 markkinoille tullut nForce perustui tekniikaltaan Nvidian Xboxia varten kehittämään piirisarjaan. nForce-piirisarja tukee AMD Athlon- ja Duron-prosessoreita.
Piirisarjasta on kolme eri versiota: 220, 415, ja 420. Näistä ensin julkaistut 220 ja 420 ovat erittäin yksinkertaisia, ja niihin on rakennettu grafiikkaprosessori. 220-malli tukee vain yksikanavaista muistia, kun 420 tukee 128-bittistä Nvidian Twin Bank -systeemiä. 415-mallissa on Dual channel mukana, eikä siinä ole integroitua grafiikkaprosessoria.
Innovaatiot

Dual Channel ja GeForce2 MX IGP
nForce-piirisarjassa on mukana Dual Channel -tuki niissä emolevyissä, jotka myydään loppukäyttäjille. GeForce 2 MX -grafiikkaprosessori oli emolevyyn integroitu grafiikkaprosessori (IGP).
Nataša Ševarika

Nataša Ševarika (s. 27. tammikuuta 1988) on serbialainen lentopalloilija, pelipaikaltaan yleispelaaja ja pituudeltaan 186-senttimetrinen. Hän pelasi Suomessa lentopallon Mestaruusliigassa kaudella 2021–2022 tammikuusta alkaen Hämeenlinnan Lentopallokerhon joukkueessa ja saavutti SM-pronssia. Aiemmin hän on pelannut kotimaansa lisäksi muun muassa Italiassa, Venäjällä, Israelissa, Espanjassa ja Ranskassa.
Buffalo-Depew’n rautatieasema

Buffalo-Depew’n rautatieasema on Depewissa New Yorkin osavaltiossa sijaitseva Amtrakin rautatieasema, jolla pysähtyvät Lake Shore Limitedin, Empire Servicen ja Maple Leafin vuorot.
Nikon F

Nikon F.
Nikon F oli yksisilmäinen peilikamera jonka Nikon julkisti huhtikuussa 1959 ja jota tuotettiin lokakuuhun 1973 asti.
Nikon F oli ensimmäinen 35 mm filmiä käyttävä kamera, joka nousi suosioon ammattilaisvalokuvaajien ja lehtikuvaajien keskuudessa. Se tuli tunnetuksi esimerkiksi Vietnamin sotaa kuvanneiden journalistien työkaluna.
Nikon F oli merkittävä kamera Nikonin tuotteiden historiassa, koska kamerassa käytettävä objektiivin kiinnitysbajonetti, Nikon F-mount, on pieniä muutoksia lukuun ottamatta yhä käytössä Nikonin digitaalisissa ja filmiä käyttävissä SLR-kameroissa (mukaan lukien F6, joka oli vuonna 2019 maailman ainoa enää valmistettu filmijärjestelmäkamera). Nikonin valmistamissa peilittömissä järjestelmäkameroissa on vuodesta 2018 käytetty uutta kiinnitysbajonettia, Nikon Z-mount, johon useimmat F-tyypin linssit voidaan kiinnittää FTZ-adapterin avulla.
Aiheesta muualla

Kuvia tai muita tiedostoja aiheesta Nikon F Wikimedia Commonsissa
NHL-kausi 1995–1996

| NHL-kausi 1995–1996 |
| --- | --- |
Järjestyksessä oleva kausi:  79.
Joukkueiden määrä:  26
Mestari:  Colorado Avalanche
Pistepörssin voittaja:  Mario Lemieux
Runkosarjan arvokkain pelaaja:  Mario Lemieux
Pudotuspelien arvokkain pelaaja:  Joe Sakic
  ← 1994–1995 :  1996–1997 → 
NHL-kausi 1995–1996 oli National Hockey Leaguen 79. kausi, jonka runkosarjassa pelasi 26 joukkuetta. Stanley Cupin voitti tuolloin Colorado Avalanche, joka voitti kaikki loppuottelut Florida Panthersia vastaan.
Kausi 1995–1996 oli myös ensimmäinen kausi jolloin Colorado Avalanche pelasi nykyisellä nimellään. Tätä ennen joukkueen nimi oli ollut Quebec Nordiques. Myös Detroit Red Wingsillä oli vaikuttava NHL-kausi. Joukkue saavutti toiseksi parhaat runkosarjapisteet (131), mutta hävisi Coloradolle Läntisen konferenssin finaalissa.
Pistepörssi

O = pelatut ottelut, M = maalit, S = syötöt, P = pisteet
| Pelaaja | Joukkue | O | M | S | P |
| --- | --- | --- | --- | --- | --- |
| Mario Lemieux | Pittsburgh | 70 | 69 | 92 | 161 |
| Jaromír Jágr | Pittsburgh | 82 | 62 | 87 | 149 |
| Joe Sakic | Colorado | 82 | 51 | 69 | 120 |
| Ron Francis | Pittsburgh | 77 | 27 | 92 | 119 |
| Peter Forsberg | Colorado | 82 | 30 | 86 | 116 |
| Eric Lindros | Philadelphia | 73 | 47 | 68 | 115 |
| Paul Kariya | Anaheim | 82 | 50 | 58 | 108 |
| Teemu Selänne | Winnipeg/ Anaheim | 79 | 40 | 68 | 108 |
| Sergei Fjodorov | Detroit | 78 | 39 | 68 | 107 |
| Aleksandr Mogilnyi | Vancouver | 79 | 55 | 52 | 107 |
Buffalo (panssariajoneuvo)

Buffalo harjoituksessa poistamassa tienvarsimiinaa.
Buffalo on panssaroitu miinasuojattu ja väijytyssuojattu ajoneuvo (MRAP), jonka on kehittänyt Force Protection. Ajoneuvo on erikoistunut kulkuväylän avaamiseen ja löydettyjen miinojen raivaamiseen.
Buffalo perustuu eteläafrikkalaiseen Casspir-ajoneuvoon.
V-muotoinen runko ohjaa räjähdyksen pois matkustajista ja panssarointi suojaa 7,62 mm ammuksilta. Lisäsuojaa käytetään panssarintorjunta-aseilta suojautumiseen.
Käyttäjät

Ajoneuvon käyttäjiä ovat Yhdysvallat, Kanada, Ranska ja Yhdisteet kuningaskunnat.
Charles Augustus Milverton

Tarinan sankari Sherlock Holmes (oik.) ja tarinan sisäinen kertoja ja Holmesin tapaukset muistiin merkitsevä tohtori Watson Sidney Pagetin kuvaamana.
Charles Augustus Milverton (engl. The Adventure of Charles Augustus Milverton) on yksi Arthur Conan Doylen kirjoittamista Sherlock Holmes -tarinoista. Tarinan konna on nimensä tarinalle antava kiristäjä Charles Augustus Milverton.
Juoni

Eräs brittiläinen seurapiirien suosikki on menossa naimisiin, mutta Charles Augustus Milverton, Lontoon pahin kiristäjä ja Holmesin mukaan suurin roisto, alkaa kiristää häntä. Milverton, joka työkseen hankkii kaikkea hyvämaineisten ihmisten mainetta tahraavaa materiaalia, on saanut haltuunsa joitakin tämän naisen nuoruudessaan kirjoittamia kiihkeitä rakkauskirjeitä tavalliselle maanviljelijäpojalle, jotka hän uhkaa julkaista ellei saa seitsemää tuhatta puntaa muutamassa päivässä. Epätoivoinen nainen palkkaa Sherlock Holmesin avukseen.
Neuvottelut Milvertonin kanssa epäonnistuvat, joten Sherlock Holmes päättää laittaa peliin koko arvovaltansa ja maineensa murtautumalla rikollisesti Milvertonin taloon. Hän tiirikoi kassakaapin auki ja polttaa kaikki Milvertonin kiristykseen suunnitellut kirjeet. Holmesin ja Watsonin tehdessä lähtöään eräs Milvertonin entinen uhri saapuu yllättäen taloon ja tappaa Milvertonin piilossa olevien Watsonin ja Holmesin silmien edessä. Holmes ja Watson poistuvat, eikä murhaajaa koskaan saada kiinni, sillä Holmes ei paljasta poliisille syyllistä. Hänestä tuo nainen teki oikein ottaessaan lain omiin käsiinsä ja tappaessaan Milvertonin, joka ilman häntä olisi tuhonnut vielä monta monituista elämää.
Aiheesta muualla

Kuvia tai muita tiedostoja aiheesta Charles Augustus Milverton Wikimedia Commonsissa
Eulemur flavifrons

| Eulemur flavifrons |
| --- | --- |
 Urospuolinen E. flavifrons.
Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Heimo::  Makit Lemuridae
Suku::  Ruskomakit Eulemur
Laji::  flavifrons
Kaksiosainen nimi
 Eulemur flavifrons  (Gray, 1867) 
 Levinneisyyskartta
Katso myös
   Eulemur flavifrons Wikispeciesissä   Eulemur flavifrons Commonsissa 
Infobox OKNimi-testi OKIUCN-testi OK: 
Eulemur flavifrons on pienellä alueella Luoteis-Madagaskarilla tavattava maki. Kansainvälinen luonnonsuojeluliitto IUCN on määritellyt lajin äärimmäisen uhanalaiseksi lajiksi ja sitä pidetään yhtenä uhanalaisimmista kädellisistä. Se on myös ihmisen ohella ainut sinisilmäinen kädellinen.
Taksonomia

Lajia Eulemur flavifrons pidettiin aikaisemmin yhtenä kahdesta mustamakin (Eulemur macaco) alalajista. Sittemmin ne on eroteltu omiksi lajeikseen. Lajit eroavat paitsi morfologialtaan, mutta ne ovat keskenään myös yhtä geneettisesti etäisiä, kuin osa muista makien eri lajeikseen kohotetuista alalajeista. Mustamaki ja E. flavifrons kuitenkin risteytyvät jälkimmäisen lajin levinneisyysalueen koillisosassa. Tiede on tuntenut lajin kannat vasta vuodesta 1983.
Koko ja ulkonäkö

E. flavifrons on kooltaan makiksi keskikokoinen. Painoltaan se on keskimäärin 1,8 kg. Sen ruumiin pituus on 390–450 mm ja hännän pituus 510–650 mm. Urokset ja naaraat ovat eri värisiä. Urokset ovat yleensä väritykseltään kauttaaltaan mustia. Eri yksilöt saattavat kuitenkin olla tummempia tai vaaleampia kuin toiset. Naaraiden ruumiin yläosa on ruosteenruskea tai ruosteenharmaa. Alaosa harmaa tai kermanvalkoinen. Naama on silmien kohdalla vaaleanharmaa ja se tummenee kuonoon päin tummanharmaaksi ja ruskeaksi. Naarailla tai uroksilla ei ole korvatupsuja. Urosten ja naaraiden silmät ovat siniset tai siniharmaat. Ihmisen ohella E. flavifrons on ainut sinisilmäinen kädellinen. Mustamakien kanssa risteytyneillä yksilöillä on vaaleanruskeat silmät.
Levinneisyys ja elinympäristö

Lajia E. flavifrons tavataan pienellä alueella Madagaskarin luoteisosassa Sahamalazan niemimaalta ohuelle metsäkaistaleelle mannermaalla Befotakasta etelässä Manongarivon vuorille pohjoisessa. Maevaranojoki muodostaa sen levinneisyysalueen etelärajan, Sandrakota itärajan ja Andranomalaza pohjoisrajan.
Lajin elinympäristö käsittää puolikosteita trooppisia metsiä Sambiranon eteläosien alueella. Seutu on välimaastoa pohjoisen Sambiranon ja etelän kuivien lehtimetsien välissä. Lajia tavataan 1 299 metrin korkeuksille saakka. Elinympäristöön kuuluu primaarisia ja sekundaarisia metsiä. Sekundaarisissa metsissä sen esiintymistiheydet ovat kuitenkin pienempiä. Levinneisyysalueen itäosissa esiintymistiheys oli 24 yksilöä per km² ja Sahamalazan niemimaalla 97 per km².
Elintavat

E. flavifrons ei ole täysin yö- tai päiväaktiivinen. Sen yöaktiivisuus riippuu kuun vaiheista. Valoisampina öinä se on aktiivisempi. Aktiivisimmillaan ne ovat ilmeisesti hämärässä aamuisin ja iltaisin. Ne liikkuvat ryhmissä, joihin kuuluu neljästä yhteentoista yksilöä.
Vuonna 2010 tehdyn 12 kuukautta kestäneen tutkimuksen mukaan 52,3 % lajin ravinnosta koostui hedelmistä ja 47,7 % lehdistä. Harvemmin ne voivat käyttää ravinnokseen myös kukkia, hyönteisiä, sieniä ja jopa pieniä selkärankaisia.
Uhat ja suojelu

Kansainvälinen luonnonsuojeluliitto IUCN on määritellyt lajin E. flavifrons äärimmäisen uhanalaiseksi lajiksi. Laji on yksi maailman uhanalaisimmista kädellislajeista.
Suurin yksittäinen uhka lajille on elinympäristön häviäminen kaskiviljelyn, metsähakkuiden ja kaivostoiminnan takia. Myös lajin metsästys on yleistä. Paikalliset metsästävät niitä ravinnoksi, mutta niitä pidetään myös lemmikkeinä. Tulevaisuudessa ilmastonmuutos voi supistaa lajin elinympäristöä huomattavasti. Viimeisen kolmen sukupolven eli noin 24 vuoden aikana lajin kantojen on arvioitu vähentyneen yli 80 %.
Laji kuuluu CITES-sopimuksen liitteeseen I. Osa lajin levinneisyysalueesta kuuluu vuonna 2007 perustettuun Sahamalaza-Iles Radaman kansallispuistoon. Sahamalazan niemimaa on Unescon biosfäärin suojelualue. Vuonna 2010 vankeudessa Euroopassa, Pohjois-Amerikassa ja Madagaskarilla oli noin 75 yksilöä. Yleensä lajin yksilöt eivät kuitenkaan menesty kovin hyvin vankeudessa.
Naaraspuolinen E. flavifrons.
Poikanen ranskalaisessa eläintarhassa.
Fennistiikka Greifswaldissa

Greifswaldin yliopiston fennistiikan ja skandinavistiikan laitos
Fennistiikan oppiaine kuuluu Greifswaldin yliopiston fennistiikan ja skandinavistiikan laitokseen. Oppiaineen professori on vuodesta 2010 lähtien ollut Marko Pantermöller. Lisäksi oppiaineessa työskentelee suomalainen lehtori, kaksi assistenttia ja yksi sivutoiminen tuntiopettaja. Opetusta tarjotaan sekä kandidaatti- että maisteritasolla (B.A.- ja M.A.-tutkinnot), ja lisäksi on mahdollista suorittaa myös tohtorin tutkinto. Opiskelijoita on tällä hetkellä noin 50.
Opetuksesta

Sekä kandidaatti- että maisteritason opintoihin sisältyy käytännön kielitaito-opetuksen lisäksi kursseja kielitieteestä ja kirjallisuustieteestä sekä opetusta maantuntemuksesta ja kulttuurista. Laitoksen oman opetushenkilökunnan lisäksi opetusta pitävät vierailevat luennoitsijat. Opiskelijoilla on myös mahdollisuus osallistua esim. käännöstyöpajoihin.
Kirjasto

Laitoksen tavoitteena oli historiansa alkuajoista lähtien laajan ja kattavan fennistisen kirjaston kokoaminen. Koska Greifswald ja Suomi kuuluivat molemmat 1800-luvun alkupuolelle saakka Ruotsiin, yliopisto sai ensimmäiset Suomeen liittyvät painotuotteensa Ruotsista, myöhemmin kirjoja saatiin luonnollisestikin Suomesta. Vanhin Greifswaldin yliopiston omistuksessa oleva painotuote on Ericus Schroderuksen Lexicon Latino-Scondicum, joka on ensimmäinen sanakirja, joka sisältää suomen kielen sanastoa. Tästä sanakirjasta on säilynyt vain harvoja kappaleita. Fennistiikan ja skandinavistiikan laitoksen nykyinen laitoskirjasto tarjoaa oppiaineen henkilökunnalle ja opiskelijoille erinomaiset mahdollisuudet suomen kielen ja suomalaisen kulttuurin opiskeluun ja tutkimiseen.
Aiheesta muualla

Greifswaldin yliopiston fennistiikan ja skandinavistiikan laitoksen kotisivu
Fennistiikan oppiaineen uutissivu
Masterprogram Language Diversity (Arkistoitu – Internet Archive)
Artikkeli Greifswaldin yliopistossa suomen kielen tutkimuksella on pitkät perinteet (Arkistoitu – Internet Archive)
Sitomattomia painoarkkeja 1700- ja 1800-luvulta. Mukana on saarnoja, asetuksia ja muita maallisia tekstejä sekä Kuvaraamatun fragmentti. Ruotsin valtakunnan kirjapainot lähettivät kaikista painotuotteista vain sitomattomat kappaleet Greifswaldiin.
NForce7

nForce7 on Nvidian vuonna 2008 julkaisema emolevypiirisarja.
Ominaisuuksia

Kolmen näytönohjaimen SLI-tila.
Tuki gigabitin verkko-ohjaimille.
6 SATA-liitäntää.
12 USB-liitäntää.
HD Audio.
Hybrid SLI.
Seuraava sukupolvi

Vuoden 2009 maaliskuussa Nvidia julkaisi uuden NForce 9 -piirisarjan.  Käytännössä kyse on samasta tuotteesta kuin nForce 7 -piirisarjassa.
Natti Natasha

| Natti Natasha |
| --- | --- |
 Natti Natasha vuonna 2018.
Henkilötiedot
Koko nimi:  Natalia Alexandra Gutiérrez Batista
Syntynyt: 10. joulukuuta 1986 (ikä 37) Santiago de los Caballeros, Dominikaaninen tasavalta
Ammatti:  laulaja-lauluntekijä
Muusikko
Taiteilijanimi:  Natti Natasha
Laulukielet:  espanja
Aktiivisena:  2012–
Tyylilajit:  reggaeton, pop, bachata
Levy-yhtiöt:  Orfanato Music Group Pino Records
Aiheesta muualla
nattinatasha.com
  [ Muokkaa Wikidatassa ] [ ohje ]  
Natalia Alexandra Gutiérrez Batista (s. 10. joulukuuta 1986 Santiago de los Caballeros, Dominikaaninen tasavalta), tunnetaan paremmin taiteilijanimellä Natti Natasha, on dominikaanilainen laulaja-lauluntekijä. Hänellä on levytyssopimus Don Omarin omistaman Orfanato Music Groupin kanssa. Hänen debyytti-EP:nsä nimeltään All About Me julkaistiin kesäkuussa 2012. Helmikuussa 2019 Natti Natasha julkaisi debyyttialbuminsa IlumiNATTI.
Merkittäviksi musikaalisiksi vaikuttajikseen Natti Natasha on maininnut muun muassa Bob Marleyn ja Jerry Riveran sekä varsinkin Lauryn Hillin, joka on edelleen yksi hänen suosikkiartisteistaan.
Käännös suomeksi
Nate Adams

Nate Adams X Games 2011 -tapahtumassa.
Nate Adams (oik. Nathaniel Adams; s. 29. maaliskuuta 1984) on yhdysvaltalainen freestyle motocross -kuljettaja. Hän on voittanut sarjan kolme kertaa vuosina 2004, 2009 ja 2010.
Hänellä on myös monia X Games -mitaleita ja hän on edelleen ainut ajaja, joka on pystynyt voittamaan Travis Pastranan freestylessa.
Adams tunnetaan yhtenä pitkäjänteisimmistä ja parhaista kuljettajista kautta aikojen. Hän on loukkaantunut monta kertaa vakavasti kaaduttuaan pyörällään. Yrittäessään ensimmäistä backflipiään Adams laskeutui mahalleen ja jäi oman pyöränsä alle, koska rotaatio ei toiminut. Adams kuitenkin kuntoutui tästäkin ja opetteli backflipin Travis Pastranan avustuksella.
Aiheesta muualla

Virallinen sivusto (englanniksi)
Charles Ericksen

Karl Fredrik "Charles" Ericksen (20. kesäkuuta 1875 – 23. helmikuuta 1916 Brooklyn, New York) oli amerikannorjalainen vapaapainija.
Ericksen edusti Brooklyn Norwegier Turnverein -seuraa. Hän voitti olympiakultaa 158 paunan (71,7 kg) painoluokassa 1904 St. Louisin olympialaisissa. Loppuottelussa häntä oli vastassa Bill Beckmann. Lopetettuaan urheilu-uransa hän toimi Scandinavian-American Athletic Leaguen puheenjohtajana aina kuolemaansa saakka.
Hän kuoli häkämyrkytykseen 23. helmikuuta 1916 Brooklynissa. Hänet haudattiin 26. helmikuuta 1916.
Charles Eugène de Croy

Charles Eugène de Croyn muumio pyhän Nikolaksen kirkossa Tallinnassa.
Charles Eugène de Croy (1651–1703) oli alankomaalainen herttua ja sotamarsalkka, joka oli saanut ranskalaisen kasvatuksen.
De Croy taisteli Tanskan puolella vuoden 1676 Lundin taistelussa. Myöhemmin hän taisteli Itävallan joukoissa turkkilaisia vastaan Wienin (1683) ja Belgradin piirityksissä (1690). Hän sai keisarillisen sotamarsalkan arvon. Vuonna 1697 de Croy meni Venäjän tsaari Pietari I:n palvelukseen. Hän osallistui Venäjän puolella vuoden 1700 Narvan taisteluun, jossa hän jäi ruotsalaisten vangiksi. Hän kuoli sotavankina Räävelissä.
Velkojien vaatimuksesta, ja koska kukaan ei halunnut järjestää hänen arvolleen sopivia hautajaisia, de Croyn ruumis jäi 190 vuodeksi hautaamatta Tallinnan Pyhän Nikolaoksen kirkkoon, jossa se muumioitui ja muodostui näyttelyesineeksi, kunnes viranomaiset hautasivat sen vuonna 1897.
Nibok

| Nibok |
| --- | --- |

 Nibokin sijainti Naurussa
Valtio:  Nauru
Pinta-ala:  1,6 km²
Väkiluku (2011):  484
Nibok on yksi Naurun tasavallan saarivaltion neljästätoista alueesta. Se sijaitsee saaren läntisellä rannikolla. Nibokin pinta-ala on 1,6 neliökilometriä ja sen asukasluku on 484 (2011).
CVC Capital Partners

CVC Capital Partners on luxemburgilainen pääomasijoitusyhtiö. Se sai alkunsa  vuonna 1981 yhdysvaltalaisesta Citigroup-pankkiryhmän tytäryhtiöstä.
Se on yksi maailman suurimmista sijoitusyhtiöistä,ja sillä on 24 toimistoa ja yli 500 työntekijää.
Nataša Urbančič

| Mitalit | Mitalit | Mitalit |  |
| --- | --- | --- | --- |
|  Nataša Urbančič |  Nataša Urbančič |  Nataša Urbančič |  |
Maa:   Jugoslavia
Naisten yleisurheilu
| EM-kilpailut  | EM-kilpailut  | EM-kilpailut  |  |
|  Pronssia | Rooma 1974 | Keihäänheitto |  |
Nataša Urbančič (omaa sukua Bezjak, 25. marraskuuta 1945 Celje – kesäkuu 2011) oli slovenialainen silloista Jugoslaviaa edustanut yleisurheilija, joka kilpaili keihäänheitossa. Hän edusti seuratasolla AD Kladivaria. Urbančič voitti pronssia Rooman EM-kisoista 1974 tuloksella 61,66 metriä. Hän osallistui olympialaisiin vuosina 1968 ja 1972. Urbančič sijoittui Méxicon kisoissa 1968 kuudenneksi ja Münchenissä 1972 viidenneksi. Hänet valittiin Slovenian vuoden naisurheilijaksi vuosina 1970–1974.
Ennätykset

Keihäänheitto: 62,12 m (1973)
Natchitochesin piirikunta

Natchitochesin piirikunta (engl. Natchitoches Parish, ransk. Paroisse des Natchitoches) on Yhdysvaltojen Louisianan osavaltiossa sijaitseva piirikunta. Sen väkiluku oli 38 158 vuonna 2019. Piirikunnan hallintokeskus on Natchitochesin kunta. Piirikunta on perustettu 10. huhtikuuta 1805.
Aiheesta muualla

Kuvia tai muita tiedostoja aiheesta Natchitochesin piirikunta Wikimedia Commonsissa
Buenos Airesin yliopisto

| Buenos Airesin yliopisto |
| --- | --- |
  
Perustettu:  1821
Rehtori:  Alberto Barbieri
Henkilökunta:  29 000
Opiskelijoita:  350 000
Sijainti:  Buenos Aires,  Argentiina
Osoite:  uba.ar
Buenos Airesin yliopisto (esp. Universidad de Buenos Aires) on Argentiinan pääkaupungissa Buenos Airesissa toimiva julkinen yliopisto. Se on perustettu elokuussa 1821 ja on maansa toiseksi vanhin yliopisto. Se on latinalaisen Amerikan toiseksi suurin yliopisto.
Buenos Airesin yliopistossa on noin 350 000 opiskelijaa ja akateemiseen henkilökuntaan kuuluu noin 29 000 ihmistä. Tiedekuntia on kolmetoista. Yliopiston rehtori on Alberto Barbieri.
Maailman huippuyliopistojen Shanghai-yliopistovertailussa Buenos Airesin yliopisto on sijoittunut vuosina 2017–2021 sijaluvuille 201–300. Se luokiteltiin parhaaksi argentiinalaiseksi yliopistoksi.
Yliopiston tutkijat ja alumnit ovat saaneet viisi Nobel-palkintoa: Carlos Saavedra Lamas sai rauhanpalkinnon 1936, Bernardo Alberto Houssay lääketieteen palkinnon 1947, Luis Federico Leloir kemianpalkinnon 1970, Adolfo Pérez Esquivel rauhanpalkinnon vuonna 1980 ja César Milstein lääketieteen palkinnon 1984. Muita tunnettuja alumneja on kommunistijohtaja Che Guevara, joka valmistui Buenos Airesin yliopiston lääketieteellisestä tiedekunnasta vuonna 1953.
Kuvia

Oikeustieteiden tiedekunta.
Taloustieteen tiedekunta.
Filosofisen tiedekunnan tutkimuslaitos.
Farmasian ja biokemian tiedekunta.
Lääketieteellinen tiedekunta.
Teknillinen tiedekunta.
Aiheesta muualla

uba.ar Buenos Airesin yliopiston verkkosivut (espanjaksi) (englanniksi) (kiinaksi) (portugaliksi)
Kuvia tai muita tiedostoja aiheesta Buenos Airesin yliopisto Wikimedia Commonsissa